Майкл Кітан

**Майкл Джон Дуглас** (), больш вядомы як **Майкл Кітан** (; нар. , Караопаліс, Пенсільванія, ЗША) — амерыканскі акцёр. Шырока вядомы як выканаўца ролі Бэтмена і Бітлджуса ў аднайменных фільмах рэжысёра Ціма Бёртана.

У 2014 годзе набыў новы віток славы пасля галоўнай ролі былога акцёра Рыгана Томпсана ў чорнай камедыі Алехандра Гансалеса Іньярыту «Бёрдмэн». Фільм быў з захапленнем прыняты сусветнымі крытыкамі, а ігра Кітана адзначана прэміяй «Залаты глобус» у катэгорыі «Найлепшая мужчынская роля — камедыя ці мюзікл» і намінацыямі на *BAFTA* і «Оскар».

## Біяграфія і кар'ера 
Майкл Кітан нарадзіўся 5 верасня 1951 года ў Караопалісе (Пенсільванія, ЗША). Кітан малодшы з сямі дзяцей. Яго бацька Джордж А. Дуглас, працаваў інжынерам-будаўніком, а маці Леона Элізабет была хатняй гаспадыняй. Майкл рос у каталіцкай сям'і, і мае ірландскія і шатландскія карані. На працягу двух гадоў вывучаў рыторыку ў Кенцкім універсітэце ў Агая, аднак кінуў вучобу і з'ехаў у Пітсбург. У 1975 годзе пераехаў у Лос-Анджэлес, дзе пачаў здымацца ў тэлесерыялах.

### Пачатак кар'еры 
Псеўданім «Кітан» запазычаны ў актрысы Даян Кітан (сапраўднае імя Даян Хол). Кітан узяў сабе псеўданім для таго, каб пазбегнуць блытаніны з акцёрам Майклам Дугласам і радыёвядучым Майкам Дугласам. Пасля няўдалых спроб выступаць як стэндап артыст, Кітан пачаў працаваць аператарам на канале WQED у Пітсбургу. Таксама пачаў з'яўляцца ў розных праграмах і тэлешоу. Паралельна ён іграў у Пітсбургскім тэатры. Вырашыўшы пакінуць Пітсбург, Майкл пераязджае ў Лос-Анджэлес, дзе пачынае іграць у розных серыялах.

Дэбют Кітана ў вялікім кіно адбыўся ў 1982 годзе ў камедыі «Начная змена», пасля якога акцёр прытрымліваўся камічнага амплуа. Іграў у даволі паспяховай камедыі «Містар мама» разам з актрысай Тэры Гар. У фільме Кітан вымушаны займацца сям'ёй, а яго жонка кар'ерай. Пасля былі карціны «Небяспечны Джоні», «Энтузіяст», «Хапай і бяжы» і «Блеф». Усе фільмы былі зняты ў камедыйным жанры.

### Бітлджус 
Ссапраўдным прарывам для Кітана стала роля прывіда ў фільме «Бітлджус» рэжысёра Ціма Бёртана, і наркамана ў фільме «У цвярозым розуме і цвёрдай памяці». У фільме Бёртана ён сыграў беспардоннага Бітлджуса, прафесійнага «бія-экзарцыста», па дапамогу да якога звяртаюцца героі Джыны Дэвіс і Алека Болдуіна, але адразу ж шкадуюць пра гэта. У фільме «У цвярозым розуме і цвёрдай памяці» Майкл сыграў брокера па нерухомасці, які ўцягнуўся ў алкаголь і какаін. Пасля паведамлення пра прапажу з аднаго з рахункаў кругленькай сумы, яго персанаж быў вымушаны ў паніцы запісацца ў цэнтр рэабілітацыі наркаманаў. Гульня Кітана ў гэтых двух праектах была высока ацэнена крытыкамі. Нацыянальнае таварыства кінакрытыкаў ЗША прызнала Майкла найлепшым акцёрам 1988 года за ролі гэтых двух фільмах.

Кітан адхіліў прапанову рэжысёра Дэвіда Кроненберга сыграць галоўную ролю навукоўца-прыродазнаўца ў фільме «Муха». У выніку гэта роля праславіла Джэфа Голдблюма.

### Бэтмен 
У канцы 80-х Цім Бёртан ізноў запрасіў яго ў сваю новую карціну — «Бэтмен», дзе Кітан выканаў ролю барца са злачыннасцю ў касцюме кажана, якая стала яго найбольш вядомай роляй. На ролю Бэтмена разглядаліся шмат вядомых акцёраў, але прадзюсар Джон Пітэрс прапанаваў Кітана, сцвярджаючы, што ў яго ёсць «патрэбныя якасці». «Выпрабаваўшы» яго ў «Бітлджусе», Бёртан пагадзіўся на тое, каб Майкл атрымаў ролю Бэтмена. Доўгі час той факт, што Кітан зацверджаны на ролю Бэтмена, хаваўся па патрабаванні рэжысёра фільма Ціма Бёртана. З-за таго, што да гэтага Кітан уславіўся сваёй камічнай роляй у «Бітлджусе», Бёртан асцерагаўся, што загадзя негатыўная рэакцыя фанатаў можа стаць прычынай правалу фільма.

Пасля «Бэтмена», Майкл сыграў у дзвюх карцінах. Першай стала «Раён „Пасіфік-Хайтс“» Джона Шлезінгера, у якой ён пераўвасобіўся ў Картэра Хэйса — прафесійнага маньяка-аферыста, які ператварае жыццё гаспадароў дома, у якім ён зняў кватэру, у бесперапынны кашмар, каб адабраць у іх дом. Другім фільмам стаў «Добры паліцэйскі», дзе ён сыграў сумленнага паліцэйскага, які пасля смерці напарніка, бярэ яго траіх дзяцей пад сваю апеку.

У 1990 годзе акцёр скасаваў шлюб з актрысай Кэралайн Мак-Уільямс, з якой ён пражыў 8 гадоў. Ад гэтага шлюбу ў іх з'явіўся сын Шон.

У 1992 годзе ён ізноў вяртаецца да ролі Бэтмена ў фільме «Бэтмен вяртаецца». Яго зноў здымае Бёртан. Стужка, нягледзячы на касавыя зборы, атрымала халодныя водгукі ад крытыкаў. Галоўнай прычынай таму, было тое, што Бёртан залішне захапіўся готыкай, і фільм атрымаўся больш змрочным. У гэтым пазней прызнаваўся і сам Бёртан.

Кітан агучыў галоўнага персанажа ў амерыканскім выданні мультфільма Хаяо Міядзакі «Порка Роса» — авіятара, які па прычыне глыбокага душэўнага крызісу быў пераўтвораны ў свінню.

Таксама ў 1995 годзе Warner Bros. ізноў звязаліся з акцёрам, каб ён у трэці раз сыграў Бэтмена. Бёртана замянілі Джоэлам Шумахерам, і з-за гэтага Кітан таксама вырашыў пакінуць праект. Таксама адной з прычын стала тое, што Майклу не спадабаўся сцэнарый новага фільма, і ён адмовіўся ад ролі. Па чутках, пасля таго як Кітан адмовіўся ў першы раз, Warner Bros. прапанавалі яму $15 млн, але Кітан настаяў на сваім.

### Наступная кар'ера 
Пасля фільма «Бэтмен вяртаецца» рушыла ўслед чарада фільмаў, якія апыняліся няўдалымі як у камерцыйнай, так і ў творчым плане. Да іх, праўда, нельга было аднесці драму 1993 года «Маё жыццё». У ёй Майкл сыграў роля чалавека, які даведваецца пра сваю хуткую смерць і імкнецца зразумець прычыны хваробы і ліквідаваць іх. Яго персанаж не адразу, але ўсё ж паверыў у тое, што для таго, каб акрыяць, яму трэба перамагчы гнеў і крыўду, якія жывуць з самага дзяцінства ў яго сэрца. За гэтай працай рушылі ўслед карціны «Шмат шуму з нічога», экранізацыя аднайменнай п'есы Уільяма Шэкспіра, рамантычная камедыя «Бязмоўе» разам з Джынай Дэвіс і «Мноства» з Эндзі Мак-Даўэл. Таксама ён ізноў папрацаваў з рэжысёрам Ронам Ховардам у фільме «Газета».

У 1997 годзе акцёр распачаў спробу выбрацца з працяглага творчага крызісу, прыняўшы ўдзел у крымінальнай драме вядомага рэжысёра Квенціна Таранціна «Джэкі Браўн».

Пасля акцёр здымаўся з пераменным поспехам. У гэты перыяд Кітан зняўся ў спартыўнай драме «Кошт перамогі» разам з Робертам Дзювалем, тэлестужцы «Прамы эфір з Багдада» з Хеленай Бонэм Картэр і баявіку «Зыбкія пяскі» з Майклам Кейнам. За тэлестужку «Прамы эфір з Багдада» Кітан быў намінаваны на «Залаты глобус».

[thumb|right|Кітан на [Канскі кінафестываль 2002|55-м Канскім кінафестывалі, май 2002 года]]

Таксама варта адзначыць, досыць паспяховы містычны трылер «Белы шум». У фільме Майкл сыграў Джонатана Рыверса — паспяховага архітэктара, жыццё якога парушаецца пасля таямнічым знікненнем яго жонкі. Праз некаторы час з ім звязваецца нейкі Раймонд Прайс, які сцвярджае, што атрымлівае паведамленні ад яго жонкі Ганны праз электронна-галасавы феномен і Ганна ўжо мёртвая. І цяпер з яго дапамогай Рыверс спрабуе ўсталяваць кантакт з Ганнай. Акцёрская праца Кітана атрымала цёплыя водгукі ад аглядальнікаў і фільм меў касавы поспех.

У 2006 годзе Майкл згуляў нью-ёркскага драматурга і адданага фаната «Бостан Рэд Сокс» Ніка Рогана ў незалежным фільме «Вырашальная гульня». Фільм распавядаў пра адзін дзень з жыцця Рогана і пра Сусветную серыю 1986 года. Ён сыграў у трылере «У апошні раз» разам з Брэндан Фрэйзерам і Эмбер Валета. Таксама агучыў аднаго з персанажаў у мультфільме «Тачкі».

У 2007 годзе Кітан паспрабаваў сябе ў кіно ў якасці рэжысёра. Прэм'ера яго карціны «Вясёлы джэнтльмен» адбылася ў 2008 годзе.

Доктара Джэка Шэпарда — персанажа серыяла «Згубленыя», роля якога была прапанавана Кітану, і якую ён адхіліў па прычыне «яго занадта хуткай гібелі», пасля запуску вытворчасці серыяла персанажа было вырашана пакінуць у жывых.

У 2007 годзе сыграў галоўную ролю ў міні-серыяле «Кантора», у якім паказаны перыяд халоднай вайны. Кітан сыграў кіраўніка контрразведкі ЦРУ Джэймса Хесуса Энглтана. Пасля гэтага акцёр іграў галоўным чынам у другарадных ролях і займаўся агучкай мультфільмаў.

Майкл агучваў Кена ў мультфільме «Гісторыя цацак: Вялікія ўцёкі», які выйшаў у 2010 годзе. Мультфільм зарабіў у пракаце больш за мільярд долараў і стаў самым паспяховым у гісторыі. У чэрвені акцёр сказаў пра тое, што ён хацеў бы згуляць у сіквеле «Бітлджуса». У гэтым жа годзе ён сыграў капітана Джына Маўха ў камедыі «Копы ў глыбокім запасе».

### Новы этап 
У 2013 годзе акцёр згуляў, у звыклым для сябе амплуа, злачынца-садыста ў псіхалагічным трылеры Джозефа Рубіна «Пентхаус з відам на поўнач». Яго герой прабіраецца ў кватэру да гераіні Мішэль Монаган, каб знайсці схаваныя алмазы. Таксама Майкл згуляў у тэлестужцы «Завяршыць гісторыю» эксцэнтрычнага аператара.

У тым жа годзе Кітан зняўся яшчэ ў трох карцінах, прэм'еры якіх адбыліся ў 2014 годзе. Гэта фільм «Рабакоп», рымейк аднайменнага фільма 1987 года. Майклу дасталася роля генеральнага дырэктара OmniCorp Рэйманда Селарса, пасля таго як сарваліся перамовы з брытанскім акцёрам Х’ю Лоры. Другі фільм «Need for Speed: Смага хуткасці», які з'яўляецца адаптацыяй гоначных відэагульняў серыі *Need for Speed*. Кітану згуляў вядучага нелегальных аўтагонак. Гэтага персанажа апісваюць як «замкнутага і эксцэнтрычнага». Трэцяя стужка — «Бёрдмэн», рэжысёрам якой выступіў Алехандра Гансалес Іньярыту. У карціне Майкл выканаў галоўную ролю — былога акцёра, які ў свой час гуляў папулярнага персанажа з коміксаў, а затым адправіўся на Брадвей, каб вярнуць сабе ранейшую славу. Апроч Кітана ў карціне зняліся Эма Стоўн, Эдвард Нортан, Наомі Уотс і Зак Галіфіянакіс.

## Абраная фільмаграфія 
## Зноскі 
## Спасылкі 
* 

Катэгорыя:Лаўрэаты прэміі «Залаты глобус»